नेपाल र युएईबीचको खेल पानीले प्रभावित
एसीसी प्रिमियर कप क्रिकेटको फाइनल खेल पानीले रोकिएको छ ।  नेपाल र युएईबीच भइरहेको खेलमा सोमबार बिहान पानी परेपछि रोकिएको छ । आज बिहान १० बजेर २५ मिनेटमा त्रिवि क्रिकेट मैदानमा पानी परेपछि खेल प्रभावित बनेको हो । नेपालले टस जितेर बलिङ गरिरहेको छ । युएईले १६ ओभरमा ५ विकेट गुमाउँदै ६० रन बनाएको छ ।
काठमाडौँ — एसीसी प्रिमियर कप क्रिकेटको फाइनल खेल पानीले रोकिएको छ । नेपाल र युएईबीच भइरहेको खेलमा सोमबार बिहान पानी परेपछि रोकिएको छ । आज बिहान १० बजेर २५ मिनेटमा त्रिवि क्रिकेट मैदानमा पानी परेपछि खेल प्रभावित बनेको हो । नेपालले टस जितेर बलिङ गरिरहेको छ । युएईले १६ ओभरमा ५ विकेट गुमाउँदै ६० रन बनाएको छ ।जल तथा मौसम पूर्वानुमान महाशाखाको अनुसार सोमबार र मंगलबार नै हावाहुरीसहित वर्षा हुने सम्भावना ८० प्रतिशतभन्दा बढी हुने मौसम पूर्वानुमान छ ।सोमबार खेल हुँदाहुँदै रोकिएको खण्डमा मंगलबारबाट पुनः सुरुदेखि खेल हुनेछ । मंगलबार पनि खेल नभएमा सुपर ओभर गरिनेछ । पहिलो सुपर ओभर ‘टाइ’ भएमा दोस्रो सुपर ओभर हुनेछ । सुपर ओभरका लागि पनि मैदान खेल्न योग्य नभएमा वरीयताको हिसाबमा विजेताको निर्णय हुनेछ । अन्तर्राष्ट्रिय क्रिकेट परिषद् (आईसीसी) को एकदिवसीय वरीयताअनुसार यसको निर्णय हुनेछ । यस्तोमा यूएईभन्दा माथि रहेका कारण नेपाल विजेता बन्नेछ । एकदिवसीय अन्तर्राष्ट्रियको विश्व वरीयतामा नेपाल १४ औं र यूएई १९ औं स्थानमा छन् । 